Институт ғалимдары тарафынан 19 б . 2-се яртыһында башҡорт ауылдарының ярым күсмә хужалығытарихы , хәҙерге этапта сәсәнлек институты , билингвизмдың этносоциологик һәм этнолингвистик таралыуы , респ . Көньяҡ-көнсығыш төбәге башҡорттарының шәжәрәһе , ҡалаларҙа халыҡтың милли составы һәм халыҡһаны , “ Ирәндек ” музей-ҡурсаулығының флораһы , Урал аръяғында ҡара тупраҡ торошо һәм уны файҙаланыу системаһы , параметрҙар критик ҡиммәттәрҙе үтеп киткәндә динамик системаларҙың тәртибе өйрәнелә ; боҙолған тупраҡ процестарын ( ҡара : Тупраҡтың боҙолоуы ) реабилитациялау системаһы , карьер һыуҙарын таҙартыу һәм окисланған мәғдәндән төҫлө металдар алыу технологиялары , бер нисә параметрға буйһонған динамик системалар өсөн бифуркацияларҙы тикшереү ысулы уйлап табыла ; далалағы үҫемлектәр донъяһының төр составы һәм продуктлылыҡ динамикаһы тураһында мәғлүмәттәр алына ; Башҡортостан ( Көньяҡ ) Уралы территорияһында демография , халыҡ миграцияһы , халыҡтың йәшәү кимәле буйынса беренсел мәғлүмәттәр базаһы һ.б. эшләнә .